প্রবল বেগে ঝড় আছড়ে পড়তে চলেছে দুই মেদিনীপুরে। এমনই সতর্কতা দিল হাওয়া অফিস। ৪০ থেকে ৫০ কিলোমিটার বেগ ঝড় আছড়ে পড়তে চলেছে বলে খবর। সঙ্গে দমকা হাওয়া ও বজ্রবিদ্যুৎসহ বৃষ্টিপাত হতে পারে বলে পূর্বাভাস আবহাওয়া দফতরের। ঝোড়ো হাওয়ার প্রভাব পড়তে পারে দক্ষিণবঙ্গেও।
প্রসঙ্গত, বৃহস্পতিবারই আবহাওয়া দফতর জানায়, বিহার থেকে তামিলনাড়ু পর্যন্ত একটি নিম্নচাপ অক্ষরেখা রয়েছে। পাশাপাশি ছত্তিশগড়ে একটি ঘূর্ণাবর্ত সৃষ্টি হয়েছে, যার জেরে বাংলায় জলীয় বাষ্প ঢুকছে। এই ঘূর্ণাবর্তের জেরেই বৃষ্টি হবে বলে জানিয়েছে হাওয়া অফিস।
মার্চ মাস থেকে প্রবল গরমে হাঁসফাস করছে রাজ্যবাসী। দুই মেদিনীপুরে ঝড় আছড়ে পরলে পরোক্ষ প্রভাব পড়তে পারে কলকাতা সংলগ্ন জেলাগুলিতেও। যার ফলে তাপমাত্রা অনেকটাই কমতে পারে বলে আশা করছেন অনেকে।